Мирослав Петрашиновић
Мирослав Петрашиновић (Крагујевац, 24. фебруар 1985) је председник Скупштине града Крагујевца.

Биографија 
Рођен је 24. фебруара 1985. године у Крагујевцу. Основну и средњу школу завршио је у родном граду, а затим и Правни Факултет у Крагујевцу где је стекао звање дипломираног правника. Ожењен је.

Након дипломирања па до јуна 2014. године кроз програм стручна пракса Националне службе за запошљавање био је радно ангажован у Републичком фонду за здравствено осигурање Филијала за Шумадијски округ са седиштем у Крагујевцу на пословима самосталног стручног сарадника за послове ИНО осигурања.

Од октобра 2014. године заснива радни однос у Агенцији за приватизацију Републике Србије, Сектор за контролу извршења уговора, Регионална Канцеларија Крагујевац, радно место - самостални стручни сарадник.

Члан је Српске напредне странке од оснивања 2008. године. У августу 2015. године изабран је за потпредседника Градског одбора Крагујевац, ову функцију и даље обавља.

За председника Скупштине града изабран је на седници 10. јуна 2016. године.

Види још 
 Српска напредна странка
 Град Крагујевац
 Градоначелник Крагујевца
 Скупштина града Крагујевца

Спољашње везе 
 Председник Скупштине града Крагујевца 

Рођени 1985.
Крагујевчани
Српски политичари